НАРОДНО СЪБРАНИЕ
Вх. № 47-202-01-1

Република българия
МИНИСТЕРСКИ СЪВЕТ

Дата: 18.01.2022 г./  10:05 ч. 

ДО
ПРЕДСЕДАТЕЛЯ НА 
НАРОДНОТО СЪБРАНИЕ
г-н НИКОЛА МИНЧЕВ

УВАЖАЕМИ ГОСПОДИН МИНЧЕВ,
На основание чл. 87, ал. 1 от Конституцията на Република България изпращам Ви одобрения с Решение  11 на Министерския съвет от 2022 г. проект на Закон за изменение и допълнение на Закона за висшето образование.
Приложения: 
1. Мотиви към проекта на Закон за изменение и допълнение на Закона за висшето образование.
2. Частична предварителна оценка на въздействието.
3. Справка от Министерството на правосъдието за съответствие с Конвенцията за защита на правата на човека и основните свободи и с практиката на Европейския съд по правата на човека.
4. Справка за постъпилите предложения от обществените консултации.
5. Справка за отразяване на становищата, получени след съгласуване на законопроекта.

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    11

от    14 януари    2022 година

ЗА одобряване проект на Закон за изменение и допълнение на Закона за висшето образование

На основание чл. 87, ал. 1 от Конституцията на Република България

М И Н И С Т Е Р С К И Я Т    С Ъ В Е Т
Р Е Ш И:

1. Одобрява проект на Закон за изменение и допълнение на Закона за висшето образование.
2. Предлага на Народното събрание да разгледа и приеме законопроекта по т. 1.
3. Възлага на министъра на образованието и науката да представи законопроекта в Народното събрание.

МИНИСТЪР-ПРЕДСЕДАТЕЛ: /п/ Кирил Петков

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Красимир Божанов

Вярно,
ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”: 
/Веселин Даков/ 

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

за изменение и допълнение на Закона за висшето образование

(Обн., ДВ, бр. 112 от 1995 г.; изм. и доп., бр. 28 от 1996 г., бр. 56, 57 и 58 от 1997 г., бр. 60, 66, 111 и 113 от 1999 г., бр. 54 от 2000 г., бр. 22 от 2001 г., бр. 40 и 53 от 2002 г., бр. 48 и 70 от 2004 г., бр. 77, 83 и 103 от 2005 г., бр. 30, 36, 62 и 108 от 2006 г., бр. 41 от 2007 г., бр. 13, 43 и 69 от 2008 г., бр. 42, 74 и 99 от 2009 г., бр. 38, 50, 56, 63 и 101 от 2010 г., бр. 61 и 99 от 2011 г., бр. 60 и 102 от 2012 г., бр. 15, 63, 68 и 101 от 2013 г., 
бр. 54, 66 и 107 от 2014 г., бр. 56 и 79 от 2015 г., бр. 17 и 98 от 2016 г., 
бр. 17, 30, 86 и 98 от 2018 г. и бр. 17 от 2020 г.)

§ 1. В чл. 9, ал. 3, т. 1а след думата „приема“ се добавя „и актуализира ежегодно“.
§ 2. В чл. 10 се правят следните изменения и допълнения:
1. В ал. 2:
а) в т. 1а след думите „приемане“ се добавя „или актуализиране“;
б) в т. 3:
аа) в основния текст след думата „организира“ се добавя „чрез Националния център за информация и документация“;
бб) буква „а“ се изменя така:
„а) регистър на висшите училища, в който се вписват данни относно техните основни звена, филиали и откритите от тях професионални направления и специалности, както и информация за оценките от процедурите за акредитация;“
вв) буква „в“ се изменя така:
„в) регистър на всички действащи, прекъснали и завършили студенти и докторанти, по степени на обучение и по професионални направления;“
гг) буква „г“ се изменя така:
„г) регистър на издадените удостоверения за целите на издаване на виза за дългосрочно пребиваване (виза вид „D“) на граждани на трети страни, приети за обучение в български висши училища и научни организации;“
в) в т. 6 буква „г“ се изменя така:
„г) когато по отношение на ректора на висшето училище бъде установено плагиатството и/или недостоверност на представените научни данни в научните трудове, въз основа на които е придобита научна степен или е заета академична длъжност, или когато ректорът не изпълни в срок задължението си по чл. 35, ал. 4 от Закона за развитието на академичния състав в Република България;“
г) създава се т. 12:
„12. одобрява или отказва да одобри споразуменията за съвместно обучение по реда на чл. 42а, както и техните изменения.“
2. Създават се ал. 5 и 6:
„(5) Съдържанието, условията и редът за водене на регистрите по ал. 2, т. 3 се определят с наредби на министъра на образованието и науката.
(6) Националният център за информация и документация получава безвъзмездно по служебен път чрез средата за междурегистров обмен, поддържана от Държавна агенция „Електронно управление“, данни за физическите лица по чл. 25 от Закона за гражданската регистрация, поддържани от Главна дирекция „Гражданска регистрация и административно обслужване“ в Министерството на регионалното развитие и благоустройството, в обхват, необходим за воденето и поддържането на информационната система по ал. 2, т. 3.“
§ 3. В чл. 17а  ал. 1 се изменя така:
„(1) Висше училище, което дава значим принос за развитието на важни обществени области чрез върхови научни изследвания и има високи резултати от научноизследователска дейност, оценени съгласно обективни показатели, включващи брой публикувани научни статии в издания, реферирани в международни бази данни, брой публикувани заявки за патенти, брой цитати от други автори в реферирани и индексирани списания в международните бази данни, определени в акт на Министерския съвет, може да бъде определено за изследователско висше училище.“
§ 4. В чл. 21 се правят следните изменения и допълнения:
1.	В ал. 1, т. 16 цифрата „4“ се заменя с „8“.
2. Създават се нови ал. 7-9:
„(7) Висшите училища, получили при програмна акредитация оценка от 8,00 до 10,00, и организациите по чл. 47 имат право да извършват обучение в образователна и научна степен „доктор“ в изпълнение на научноизследователски проект с финансиране за не по-малко от три години при условия, определени в правилниците за дейността им и съответния научноизследователски проект и с договор между висшето училище или научната организация, ръководителя на проекта и докторанта.
(8) Докторантите по ал. 7 се приемат в редовна форма на обучение извън утвърдения брой по реда на чл. 9, ал. 3, т. 6, букви „а“ и „г“, като средствата за финансиране на обучението им, в това число за стипендии и/или възнаграждения, се осигуряват от научноизследователския проект, в рамките на който се обучават.
(9) Обучението по ал. 7 се прекратява при прекратяване на научноизследователския проект, по който то се провежда, като последиците за страните се уреждат в договора по ал. 7.“
3. Досегашните ал. 7-9 стават съответно ал. 10-12.
§ 5. В чл. 26д, ал. 4, в изречение първо думите „лице, хабилитирано в съответното научно направление на катедрата“ се заменят с „хабилитирано лице с резултати в съответното научно направление на катедрата“.
§ 6. В чл. 31  ал. 3 се изменя така:
„(3) Договорът за управление с ректора се прекратява при:
1. прекратяване на мандата му по чл. 35;
2. при назначаване на временно изпълняващ длъжността ректор при условията на чл. 10, ал. 2, т. 6, буква „г“; в тези случаи мандатът на ректора се прекратява предсрочно;
3. при навършване на 65-годишна възраст.“
§ 7. В чл. 35, ал. 2 накрая се поставя запетая и се добавя „а мандатът на ректора – и в случаите по чл. 31, ал. 3, т. 2“.
§ 8. Създава се чл. 42а:
„Чл. 42а. (1) Българските висши училища могат да сключват помежду си споразумения за извършване на съвместно обучение на студенти по специалност от нерегулирана професия.
(2) Споразуменията по ал. 1, както и промените в тях влизат в сила след одобряването им от министъра на образованието и науката.
(3) Обучението по ал. 1 се осъществява при координацията на едно от партниращите си висши училища, в рамките на чиято програмна акредитация е открита специалността, в която се провежда съвместното обучение на студентите.
(4) Координиращото висше училище трябва да има акредитация за професионалното направление на специалността, по която се извършва съвместното обучение, а останалите партньори участват в обучението по дисциплини от специалности в акредитирани при тях професионални направления и/или специалности от регулираните професии.
(5) Не по-малко от половината от целия курс на обучение трябва да включва дисциплини, свързани с професионалното направление, в което е открита специалността.
(6) Първият семестър на първата година от обучението по ал. 1 се провежда от координиращото висше училище. Периодите на обучение от висшите училища – партньори, следва да бъдат кратни на и не по-малки от половин учебна година.
(7) Когато обучението е на места, утвърдени по реда на чл. 9, ал. 3, т. 6, букви „а“ и „б“, студентите се приемат в рамките на утвърдения брой за съответното професионално направление на координиращото висше училище, като в акта на Министерския съвет изрично се посочва броят на приеманите студенти за съвместно обучение.
(8) Студентите се вписват в регистъра по чл. 10, ал. 2, т. 3, буква „в“ като студенти на координиращото висше училище, като при условия и по ред, определени в наредбата по чл. 10, ал. 5, се отбелязват и висшите училища – партньори.
(9) Образецът на дипломата за завършена степен на висше образование и съвместната учебна документация за обучението по специалността се утвърждават от органите за управление на всички висши училища – партньори.
(10) Индивидуалната документация за преминатите от студентите периоди на обучение се води от координиращото висше училище.
(11) Средствата за издръжка на обучението на студентите при обучение по ал. 1 се определят при условията и по реда на глава единадесета в зависимост от висшето училище, което извършва обучението за съответния период, и се предоставят на координиращото висше училище.
(12) Дипломата за завършена степен на висше образование, европейското дипломно приложение, свидетелството за професионална квалификация и другите основни документи, издадени при обучението по ал. 1, се изготвят в съответствие с наредбата по чл. 7, ал. 1 и се подписват от ректора на координиращото висше училище или от всички ректори на висшите училища – партньори при съвместното обучение. Издадените дипломи на студентите се регистрират в регистъра по чл. 10, ал. 2, т. 3, буква „в“ от координиращото висше училище.
(13) Споразумението по ал. 1 задължително съдържа:
1. висшите училища – партньори по споразумението, и определеното от тях за координиращо;
2. специалността, по която ще се осъществява обучението по ал. 1, професионалното направление, в което е открита, и професионалните направления с обучение по дисциплини от специалности, в които ще участват партньорите;
3. учебната година, от която ще се осъществява обучението по ал. 1;
4. правата и задълженията на партньорите по отношение на:
а) приема на студентите;
б) периодите на обучение в различните висши училища;
в) разпределението на обучението по учебен план и мястото му на провеждане;
г) разпределението на съдържанието на учебните програми между партньорите;
д) разпределението на средствата за издръжка на обучението на студентите;
е) предлагане на таксата за обучението по ал. 1 при спазване разпоредбите на този закон и механизма за разпределяне на средствата от такси за обучение между висшите училища – партньори;
ж) издаването на дипломата за завършена степен на висше образование и другите основни документи, издавани в резултат на съвместното обучение.“
§ 9. В чл. 54, ал. 3 се създава изречение второ: 
„В този срок не се включва времето, през което лицето ползва отпуски поради бременност и раждане, при осиновяване, за отглеждане на малко дете и при смърт или тежко заболяване на родител или осиновител при условията и по реда, предвидени в чл. 163-164б, 167 
и 167а от Кодекса на труда, или отпуск поради тежко заболяване, довело до отсъствие повече от 3 месеца.“
§ 10. В чл. 58 се правят следните допълнения:
1. В ал. 1, т. 4 след думата „плагиатство“ се добавя „и/или недостоверност на представените научни данни“.
2. В ал. 3 след думата „преподаватели“ се добавя „в държавните висши училища“.
§ 11. В чл. 75  ал. 5 се изменя така:
„(5) Правото на висши училища и организации по чл. 47, ал. 1 да провеждат обучение по образователна и научна степен „доктор“ по докторски програми подлежи на самостоятелна акредитация, която при висшите училища се извършва в рамките на оценяването на съответното професионално направление съгласно графика по чл. 81, ал. 2.“
§ 12. В чл. 78 се правят следните допълнения:
1. В ал. 3, т. 2 след думата „състав“ се поставя запетая и се добавя „пълнотата на документацията по процедурите за заемане на академични длъжности и осигурения публичен достъп в законово определения срок“.
 2. Създава се ал. 14:
„(14) Обучението по чл. 42а не подлежи на самостоятелна акредитация, а се отчита в процедурите по програмна акредитация на съответните висши училища – партньори.“
§ 13. В чл. 79, ал. 2, т. 1 след думите „Република България“ се добавя „към момента на решението за оценяване на проект“.
§ 14. В чл. 81, ал. 2 се създава изречение второ: 
„Акредитация на новозаявена докторска програма може да се прави и извън графика, като в този случай акредитацията е за период до оценяването на съответното професионално направление съгласно графика, когато тази новозаявена докторска програма отново задължително подлежи на акредитация по общия ред.“
§ 15. В чл. 90, ал. 3, т. 4, буква „б“ думите „чл. 21, ал. 2, 3, 5 и 9“ се заменят с „чл. 21, ал. 2, 3, 5, 7 и 12“.
§ 16. В чл. 91, ал. 7, т. 1 думите „чл. 21, ал. 2, 3, 5 и 9“ се заменят с „чл. 21, ал. 2, 3, 5, 7 и 12“.
§ 17. В чл. 95 се правят следните изменения и допълнения:
1. В ал. 6 думите „чл. 21, ал. 9“ се заменят с „чл. 21, ал. 12“.
2. В ал. 10 накрая се поставя запетая и се добавя „но не по-малко от определената по ал. 4 такса за обучение по съответната специалност“.
§ 18. В чл. 95а, ал. 6 след думата „науката“ се добавя „чрез Националния център за информация и документация“.

Заключителни разпоредби
§ 19. Параграф 61 от Преходните и заключителните разпоредби на Закона за изменение и допълнение на Закона за висшето образование (ДВ, бр. 17 от 2020 г.) се изменя така:
„§ 61. Висшите училища, на които срокът на получената програмна акредитация и акредитация на докторски програми по досегашните условия и ред изтичат преди провеждането на нова процедура за акредитация по графика, определен от Националната агенция за оценяване и акредитация по чл. 81, ал. 2, имат право да осъществяват прием, да провеждат обучение и да дават висше образование по съответното професионално направление, специалност от регулираните професии или докторска програма до приключване на новата процедура.“
§ 20. В Закона за развитието на академичния състав на Република България (обн., ДВ, бр. 38 от 2010 г.; изм., Решение № 11 на Конституционния съд на Република България от 5.10.2010 г. - бр. 81 от 2010 г.; изм. и доп., бр. 101 от 2010 г., бр. 68 от 2013 г., бр. 30 от 2018 г., бр. 17 от 2019 г., бр. 17 от 2020 г. и бр. 21 от 2021 г.) се правят следните изменения и допълнения:
1. В чл. 2а:
а) в ал. 6 се създава изречение второ: 
„Националният център за информация и документация получава безвъзмездно по служебен път чрез средата за междурегистров обмен, поддържана от Държавна агенция „Електронно управление“, данни за физическите лица по чл. 25 от Закона за гражданската регистрация, поддържани от главна дирекция „Гражданска регистрация и административно обслужване“ в Министерството на регионалното развитие и благоустройството, в обхват, необходим за воденето и поддържането на регистъра по ал. 1.“;
б) в ал. 7 се създава изречение трето: 
„Прекратяването на академичната и научноизследователската дейност поради смърт и освобождаването от академична длъжност на основание чл. 35, ал. 1, както и отнемането на научната степен по реда на чл. 35, ал. 2 се отбелязва в регистъра служебно.“
2. В чл. 3:
а) в ал. 1, в изречение първо думите „в акредитираните от Националната агенция за оценяване и акредитация (НАОА) професионални направления и специалности“ се заличават, а в изречение второ накрая се поставя запетая и се добавя „а конкурсът за обучение на докторанти по чл. 21, ал. 7 от Закона за висшето образование – само на страницата на съответното висше училище или научна организация“;
б) създава се нова ал. 2:
„(2) Откритите процедури по ал. 1 се спират и прекратяват с решение на висшето училище или научната организация.“;
в) досегашната ал. 2 става ал. 3 и в нея накрая се поставя запетая и се добавя „а за обучение на докторанти по чл. 21, ал. 7 от Закона за висшето образование – в срок, не по-малък от един месец след обявлението на интернет страницата на висшето училище или научната организация“;
г) досегашната ал. 3 става ал. 4.
3. В чл. 4:
а) в ал. 5, т. 3 след думата „плагиатство“ се добавя „или недостоверност на представените научни данни“;
б) в ал. 8, т. 2 думите „чл. 3, ал. 3“ се заменят с „чл. 3, ал. 4.“;
в) алинея 11 се изменя така:
„(11) Когато при оценяването по ал. 1 член на научното жури установи или се получи писмен сигнал за плагиатство или недостоверност на представените научни данни, който не е анонимен и е мотивиран, научното жури задължително се произнася с решение относно наличието или липсата им в дисертационния труд или представените в конкурса научни трудове по ред, установен в този закон и в правилниците на висшите училища и научните организации. В тези случаи преди да се произнесе научното жури дава възможност на кандидата да представи своето становище.“;
г) в ал. 12 след думата „плагиатство“ се добавя „или недостоверност на представените научни данни“.
4. В чл. 7, ал. 1 думите „чл. 3, ал. 2“ се заменят с „чл. 3, ал. 3“.
5. В чл. 8, ал. 1 накрая се поставя запетая и се добавя „а на докторантите по чл. 21, ал. 7 от Закона за висшето образование – и в съответствие с условията на проекта“.
6. В чл. 10, ал. 1, в изречение първо думата „една“ се заменя с „най-малко една“.
7. В чл. 14, ал. 1 думите „която се изпраща в тридневен срок на Министерството на образованието и науката за регистриране“ се заличават.
8. В чл. 18, ал. 1 накрая се поставя запетая и се добавя „като за специалности от регулираните професии в професионално направление „Здравни грижи“ академичната длъжност може да се заема и от лице, притежаващо образователна и научна степен „доктор“ по специалност от регулираните професии в професионални направления „Медицина“, „Дентална медицина“, „Фармация“ или „Обществено здраве“.
9. В чл. 21  ал. 3 се изменя така:
„(3) Конкурсът се провежда не по-късно от един месец от изпращането на съобщението по ал. 2. По време на заключителното заседание кандидатите представят изложение по тема или теми от конспект, изготвен за обявения конкурс и предоставен им предварително. По преценка на научното жури представянето на кандидатите може да включва и писмено изложение или друго, уредено в правилника на висшето училище.“
10. В чл. 24, ал. 1 се правят следните допълнения:
а) в т. 1 накрая след думата „специалност“ се поставя запетая и се добавя „като за специалности от регулираните професии в професионално направление „Здравни грижи“ академичната длъжност може да се заема и от лице, притежаващо образователна и научна степен „доктор“ по специалност от регулираните професии в професионални направления „Медицина“, „Дентална медицина“, „Фармация“ или „Обществено здраве“;
б) в т. 5 след думата „плагиатство“ се добавя „или недостоверност на представените научни данни“.
11. В чл. 29, ал. 1 се правят следните допълнения:
а) в т. 1 накрая след думата „специалност“ се поставя запетая и се добавя „като за специалности от регулираните професии в професионално направление „Здравни грижи“ академичната длъжност може да се заема и от лице, притежаващо образователна и научна степен „доктор“ по специалност от регулираните професии в професионални направления „Медицина“, „Дентална медицина“, „Фармация“ или „Обществено здраве“;
б) в т. 6 след думата „плагиатство“ се добавя „или недостоверност на представените научни данни“.
12. В чл. 30:
а) в ал. 8:
аа) в основния текст думата „10-дневен“ се заменя с 
„14-дневен“;
бб) точка 1 се изменя така:
„1. са хабилитирани в български висши училища или научни организации, с резултати в съответната специалност и/или професионално направление за обявения конкурс или тема на дисертационен труд, а при невъзможност – в съответната научна област и/или учени от чуждестранни висши училища или научни организации с резултати в съответната специалност и/или професионално направление, и/или научна област;“
б) в ал. 12 изречение първо се заличава.
13. В чл. 31, ал. 2, изречение първо думите „В случай на констатирано нарушение“ се заменят с „При подаден сигнал за извършено нарушение по чл. 30, ал. 2, т. 1 и 2 и наличие на достатъчно данни, от които може да се направи обосновано предположение за извършено нарушение, по мотивирано предложение на Комисията по академична етика“.
14. В чл. 32, ал. 1 думите „Заповедите на ректора на висшето училище, съответно ръководителя“ се заменят с „Актовете на органите за управление на висшето училище, съответно“.
15. В чл. 35 се създава нова ал. 4:
„(4) В случаите по ал. 1, т. 1 ректорът е длъжен да прекрати трудовото правоотношение за заеманата академична длъжност в едномесечен срок от влизането в сила на акта за установяване на плагиатство или недостоверност на представените научни данни в научните трудове.“
16. В § 4в от Допълнителните разпоредби думите „придобиване на научни звания“ се заменят с „придобиване на научни степени“.
§ 21. В Закона за Министерството на вътрешните работи (обн., ДВ, бр. 53 от 2014 г.; изм. и доп., бр. 98 и 107 от 2014 г., бр. 14, 24, 56 и 61 от 2015 г., бр. 81, 97, 98 и 103 от 2016 г., бр. 13 от 2017 г.; изм. с Решение № 4 на Конституционния съд на РБ от 16.03.2017 г. - бр. 26 от 2017 г.; изм. и доп., бр. 58, 97 и 103 от 2017 г., бр. 7 и 10 от 2018 г., Решение № 10 на Конституционния съд на РБ от 29.05.2018 г. - бр. 48 от 2018 г.; изм. и доп., бр. 55 и 77 от 2018 г., бр. 7, 17, 34 и 58 от 2019 г., 
бр. 60 и 85 от 2020 г. и бр. 20 от 2021 г.) в чл. 129, ал. 10 думите „чл. 10, ал. 2, т. 3, буква „г“ от Закона за висшето образование“ се заменят с 
„чл. 10, ал. 2, т. 3, буква „в“ от Закона за висшето образование“.
§ 22. В Закона за резерва на въоръжените сили на Република България (обн., ДВ, бр. 20 от 2012 г.; изм. и доп., бр. 15 и 66 от 2013 г., бр. 98 от 2014 г., бр. 14, 79 и 88 от 2015 г., бр. 103 от 2016 г., бр. 103 от 2017 г. и бр. 17, 69 и 109 от 2020 г.) в чл. 81, ал. 4 думите „по чл. 10, ал. 2, т. 3, буква „г“ от Закона за висшето образование“ се заменят с „по чл. 10, ал. 2, т. 3, буква „в“ от Закона за висшето образование“.

Законът е приет от 47-ото Народно събрание на ………..…... 2022 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Никола Минчев)

М  О  Т  И  В  И

към проекта на Закон за изменение и допълнение на Закона за висшето образование

Причини, които налагат приемането на закона
Предложеният проект на Закон за изменение и допълнение на Закона за висшето образование е съобразен с приетата от Народното събрание Стратегия за развитие на висшето образование в Република България за периода 2021 - 2030 година. Водещи принципи в Стратегията са приемственост и иновативност в системата за висше образование при гарантиране на академичната автономия. Като една от ключовите цели в Стратегията във връзка с подобряване на структурата и ефикасността на висшето образование се разглежда развиването на свързаността между висшите училища в страната и споделяне на общи ресурси за обучение и научни изследвания за постигане на по-високо качеството на преподаването и научните резултати, включително в мултидисциплинарните специалности. Свързаността на висшите училища е обект и на одобрените от министъра на образованието и науката политики за развитие на всяко от държавните висши училища, въведени с промените в Закона за висшето образование от 2020 г. Като друга приоритетна цел на Стратегията за развитие на висшето образование за периода 2021 – 2030 г. се дефинира и активизирането на фундаменталните и приложните научни изследвания във висшите училища, развитието на иновациите и предприемаческите умения на студентите и преподавателите и превръщане на научните изследвания и иновациите в интегрална част от висшето образование.
 
Цел на закона
Във връзка с изложеното законопроектът предлага основно две групи изменения и допълнения, свързани, първо, с осъществяването на съвместно обучение на студенти от две или повече български висши училища, и второ, с подготовката на докторанти в изпълнение на финансирани научноизследователски проекти. Останалите изменения и допълнения имат за цел преодоляването на идентифицирани във времето проблеми при прилагането на законови норми и внасяне на яснота по отношение на норми, които понастоящем позволяват различия при тълкуването.
С цел повишаване качеството и ефективността на висшето образование се насърчава сътрудничеството между висшите училища в страната чрез създаването на съвместни мултидисциплинарни специалности, стимулира се споделеното ползване на материални и академични ресурси, обединяването на капацитети, за да се отговори на потребностите на икономиката и обществото. Законопроектът урежда и конкретизира условията и реда, при които се сключват споразумения между висшите училища и се извършва съвместното обучение. Специалностите са от нерегулирани професии от професионални направления, за които всяко от висшите училища – партньори, има акредитация, съответстваща на частта от съвместното обучение. Студентите се приемат в рамките на утвърдения с решение на Министерския съвет прием за професионалното направление на координиращото висше училище. Учебната документация е изготвена, съгласувана и утвърдена от партниращите си висши училища, предоставя се възможност за издаване на съвместни дипломи. Условията на прием, периодите на обучение в различните училища, разпределението на средствата за издръжка на обучението, издаването на дипломите и др. се уточняват в споразумение, чието задължително съдържание е посочено в законопроекта.
За доразвиване на научния потенциал, подпомагане на научната дейност във висшите училища и научните организации и в помощ на бизнеса се дава възможност за подготовка на докторанти в рамките на изпълнението на научноизследователски проект. Проектът регламентира възможността висшите училища, получили при програмна акредитация оценка от 8,00 до 10,00, и научните организации по чл. 47, ал. 1 да извършват подготовка за придобиване на образователната и научна степен „доктор“ при изпълнението на научноизследователски проект с осигурено финансиране за не по-малко от три години. Докторантите се приемат извън утвърдения от Министерския съвет прием за съответната година и се обучават в редовна форма с договор между висшето училище или научната организация и ръководителя на проекта.
Със заключителните разпоредби на законопроекта се правят изменения и допълнения в Закона за развитието на академичния състав в Република България, с които се уточняват определени текстове и процедури. Въвежда се възможност за служебно отбелязване в публичния регистър с електронна база данни по чл. 2а на информация от Единната система за гражданска регистрация и административно обслужване на населението, както и в случаите на прекратяване на академична и научна дейност по различни причини. Регламентират се приемът и подготовката на докторанти по научноизследователски проекти; отпада изискването висшите училища да провеждат конкурси за заемане на академични длъжности само в акредитираните от НАОА професионални направления; осигурява се възможност при необходимост като арбитри при проверките на Комисията по академична етика за нарушения на закона да участват и хабилитирани лица с резултати от съответната научна област.
 
Финансови и други средства, необходими за прилагането на новата уредба
Проектът на Закон за изменение и допълнение на Закона за висшето образование запазва механизма за определяне на трансферите от държавния бюджет за държавните висши училища. Прилагането му 
не изисква допълнителни средства, тъй като изпълнението на дейностите, в т. ч. издръжката за обучението на студентите по съвместни специалности, се определят при условията и по реда на глава единадесета в зависимост от висшето училище, което обучава студента през съответния период на финансиране.

Очаквани резултати
Като резултат от прилагането на законопроекта се очаква висшите училища да разширят и ускорят взаимното си сътрудничество, като споделят общи ресурси и академичен капацитет за подготовката на кадри по специфични, но важни за икономиката и обществото мултидисциплинарни професии и области на знанието. Чрез подготовката на докторанти при изпълнението на научноизследователски проекти се очаква изграждането на 
по-подготвени за научна дейност млади изследователи, включително във важни за икономиката и практиката области. С конкретизирането на определени разпоредби от Закона за развитието на академичния състав в Република България се очаква усъвършенстване на процедурите за академично израстване на научно-преподавателския състав във висшите училища и учените от научните организации.
 
Съответствие с правото на Европейския съюз
Предлаганите промени са изцяло в контекста на изискванията и практиките на европейското пространство за висше образование, но законопроектът не въвежда норми от правото на ЕС, поради което не изисква изготвяне на справка за съответствие с европейското право.

МИНИСТЪР-ПРЕДСЕДАТЕЛ: